Diari Oficial de la Generalitat Valenciana


Sumari del DOGV 9501, del 30-12-2022 (2022/13841)

RESOLUCIÓ de 28 de desembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció parcial temporal del preu de venda al públic de determinats títols de coordinació o integració propietat de l'ATMV i la reducció total temporal del preu d'enviament de títols personalitzats de coordinació o integració propietat de l'ATMV.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13832


Data del document
:   28-12-2022

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * tarifa de transport

RESOLUCIÓ de 28 de desembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció parcial temporal del preu de venda al públic de determinats títols de coordinació o integració propietat de l'ATMV i la reducció total temporal del preu d'enviament de títols personalitzats de coordinació o integració propietat de l'ATMV. [2022/13951]  
  
  
La Resolució de 25 de gener de 2022, del Consell d'Administració de l'ATMV, per la qual s'aproven les tarifes i títols de transport de coordinació o d'integració i d'altres títols propietat de l'ATMV en el seu apartat quart, Reduccions, punt 2, estableix que el Consell d'Administració de l'ATMV puga acordar per motius justificats reduccions ocasionals totals o parcials respecte del preu dels diferents títols regulats en aquesta resolució i preveu al punt 3 que aquesta mesura és aplicable per raons associades a mesures puntuals de foment i conscienciació ciutadana de la mobilitat sostenible.  
L'annex VII de la Resolució de 23 de gener de 2022, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València, fixa en un euro l'enviament a domicili del suport personalitzat de determinats títols de coordinació o integració.  
L'apartat quart punts 2 i 3.b) de la Resolució de 23 de gener de 2022 citada preveu les reduccions ocasionals totals o parcials dels preus per raons associades a mesures puntuals de foment i conscienciació ciutadana de la mobilitat sostenible.  
Mitjançant Resolució de 2 d'agost de 2022, de la presidenta del Consell d'Administració de l'Autoritat de Transport Metropolità, per la qual s'acorda la reducció parcial temporal del preu de venda al públic de determinats títols de coordinació o integració propietat de l'ATMV (DOGV 26.08.2022) es va aprovar la reducció parcial del preu de venda al públic de determinat títols de coordinació o integració propietat de l'ATMV en un 30 % des de l'1 de setembre al 31 de desembre de 2022.  
  
Per Resolució de 9 de setembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció total temporal del preu d'enviament de títols personalitzats de coordinació o integració propietat de l'ATMV (DOGV 13.09.2022), es va establir la gratuïtat o reducció total del preu d'enviament a domicili dels suports personalitzats dels títols de coordinació o integració propietat de l'ATMV sol·licitat fins al 31 de desembre de 2022.  
El context d'alts preus de l'energia i dels combustibles, que afecta molt especialment la mobilitat quotidiana de la ciutadania que van justificar l'adopció de les mesures consistents en la reducció del preu de venda al públic de determinats títols i de la gratuïtat de l'enviament a domicili dels títols personalitzats, es manté en l'actualitat, motiu pel qual procedeix estendre aquestes mesures fins al 31 de juliol de 2023.  
  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, i per l'article 2.e i 8.1.c) del Decret 81/2017, de 23 de juny, del Consell, amb l'acord previ del Consell d'Administració de l'ATMV de 28 de desembre de 2022, resolc:  
  
Primer. Objecte  
1. Aprovar la reducció parcial del preu de venda al públic dels títols de coordinació o integració propietat de l'ATMV que a continuació s'indiquen en un 30 % des de l'1 de gener al 31 de juliol de 2023, inclusivament.  
  
  
  
Títol Combinació zonal PVP ordinari  
(IVA inclòs) PVP temporalment reduït  
(IVA inclòs)  
SUMA 10 A 8,00 - 5,60 -  
 B 8,00 - 5,60 -  
 AB 12,00 - 8,40 -  
 BC 12,00 - 8,40 -  
 ABC 20,00 - 14,00 -  
SUMA mensual A 35,00 - 24,50 -  
 B 35,00 - 24,50 -  
 ABC 53,00 - 37,10 -  
SUMA mensual jove A 29,75 - 20,80 -  
 B 29,75 - 20,80 -  
 ABC 45,05 - 31,55 -  
  
  
2. Des de l'1 d'agost fins al 31 d'agost de 2023 (un mes) els títols adquirits dins del període bonificat seran susceptibles d'utilització.  
  
3. Des de l'1 d'agost de 2023 fins al 31 de desembre de 2023 podran canviar-se els títols bonificats no consumits per altres títols de coordinació o integració propietat de l'ATMV abonant la diferència que corresponga.  
4. Aprovar la gratuïtat o reducció total del preu d'enviament a domicili dels suports personalitzats dels títols de coordinació o integració propietat de l'ATMV sol·licitat fins al 31 de juliol de 2023.  
  
Segon. Entrada en vigor  
La present resolució entrarà en vigor el dia de la seua signatura i serà objecte de publicació en el Diari Oficial de la Generalitat Valenciana (DOGV).  
Contra la present resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes a comptar des de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de desembre de 2022.- La presidenta del Consell d'Administració de l'ATMV: Rebeca Torró Soler.